cyanic-selkie/wikianc huggingface dataset:
পানামা জাতীয় ফুটবল দল
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৪ সালের মার্চ মাসে প্রকাশিত র‌্যাঙ্কিংয়ে পানামা তাদের ইতিহাসে সর্বোচ্চ অবস্থান (২৯তম) অর্জন করে এবং ১৯৯৫ সালের আগস্ট মাসে প্রকাশিত র‌্যাঙ্কিংয়ে তারা ১৫০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পানামার সর্বোচ্চ অবস্থান হচ্ছে ২৮তম (যা তারা ২০১৩ সালে অর্জন করেছিল) এবং সর্বনিম্ন অবস্থান হচ্ছে ১৫১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সিসিসিএফ চ্যাম্পিয়নশিপ
সিসিসিএফ প্রতিযোগিতা ১৯৪১ সালে শুরু হলেও ১৯৬১ সালে বিলুপ্ত হয়ে যায়।
কনকাকাফ চ্যাম্পিয়নশিপ
১৯৬৩ সালে কনকাকাফ চ্যাম্পিয়নশিপ প্রতিযোগিতা শুরু হলেও ১৯৮৯ সালে বিলুপ্ত হয়ে যায়।
বিরজু মহারাজ
ব্রিজমোহন মিশ্র (Hindi: बृजमोहन मिश्र) সাধারণভাবে পণ্ডিত বিরজু মহারাজ (Hindi: पंडित बिरजू महाराज)(৪ ফেব্রুয়ারি ১৯৩৮ - ১৬ জানুয়ারি ২০২২) নামে পরিচিত, ছিলেন ভারতে কত্থক নৃত্যে লক্ষ্ণৌ হতে আগত কালকা-বিনন্দাদিন ঘরাণার একজন প্রধান শিল্পী। তিনি কত্থক নৃত্যের জন্য পরিচিত 'মহারাজ' পরিবারের অন্যতম সদস্য, তার পরিবারের অন্যান্য প্রখ্যাত শিল্পীরা হলেন তার দুই পিতৃব্য শম্ভু মহারাজ এবং লাচ্চু মহারাজ ও পিতা ও গুরু অচ্ছন মহারাজ। যদিও নৃত্যই তার প্রথম শিল্প-শৈলী, কিন্তু ভারতীয় শাস্ত্রীয় সংগীতের উপরও তার চমৎকার দখল রয়েছে এবং কণ্ঠশিল্পী হিসেবেও তিনি প্রভূত সুনামের অধিকারী।
রোজা কুট্টি
রোজা কুট্টি (জন্ম ১৯৬৪ সালে) একজন প্রাক্তন ভারতীয় মহিলা ক্রীড়াবিদ যিনি ১৯৯৬ এবং ২০০০ সালে অলিম্পিকে ৪x ৪০০ মিটার রিলে দৌড়ে অংশগ্রহণ করেছিলেন। তিনি ১৯৯৮ এশিয়ান গেমসে ৮০০ মিটার দৌড়ে রৌপ্য পদক জিতেছিলেন। তার বাড়ি কেরালার মুভাত্তুপুঝার আয়ভানায়। বর্তমানে ভারতের কর্ণাটক প্রদেশের ব্যাঙ্গালোরে থাকেন। তিনি সাউথ ওয়েস্টার্ন রেলওয়ের ব্যাঙ্গালোর ডিভিশনে স্পোর্টস অফিসার হিসেবে কাজ করেন। ১৯৯৪ সালে তিনি তার কৃতিত্বের জন্য অর্জুন পুরস্কার পেয়েছিলেন।
জর্ডান ফুটবল অ্যাসোসিয়েশন
জর্ডান ফুটবল অ্যাসোসিয়েশন (الاتحاد الأردني لكرة القدم, Jordan Football Association; এছাড়াও সংক্ষেপে জেএফএ নামে পরিচিত) হচ্ছে জর্ডানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৯ সালে প্রতিষ্ঠিত হয়েছে। এটি প্রতিষ্ঠার ৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৭৫ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর জর্দানের রাজধানী আম্মানে অবস্থিত।
এই সংস্থাটি জর্দানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জর্দানীয় প্রো লীগ, জর্দান এফএ কাপ এবং জর্দান এফএ শিল্ডের মতো প্রতিযোগিতার সকল কার্যক্রম পরিচালনা করে। বর্তমানে জর্দান ফুটবল অ্যাসোসিয়েশনের সভাপতির দায়িত্ব পালন করছেন প্রিন্স আলি বিন হুসেইন এবং সাধারণ সম্পাদকের দায়িত্ব পালন করছেন সামার নাসার।
জেস্টোর
জেস্টোর (যার পুরো নাম পত্রিকার সংরক্ষণাগার - ইরাজিতে Journal Storage) হল ১৯৯৫ সালে প্রতিষ্ঠিত ডিজিটাল একাডেমিক গ্রন্থাগার। এখানে মূলত শিক্ষাগত পত্রিকার ডিজিটাইজড পুরানো সংস্করণগুলোই রাখা হত, এখন এছাড়াও বই, এবং প্রাথমিক উৎস, এবং পত্রিকার সাম্প্রতিক সংস্করণও সংগ্রহ করা হয়। এটি প্রায় ২,০০০ পত্রিকার পূর্ণ পাঠ্য অনুসন্ধান প্রদান করে। ১৬০ টির বেশি দেশে এবং ৮,০০০ টির বেশি প্রতিষ্ঠান জেস্টোর ব্যবহার করেছে; বেশিরভাগ প্রবেশ চাঁদা প্রদানের বিনিময়ে সম্ভব, কিন্তু কিছু পুরানো উন্মুক্ত এলাকা যে কেউ অবাধে ব্যবহার করতে পারে।
ব্যবহার
২০১২ সালে জেস্টোরের ব্যবহারকারীরা ১৫২ মিলিয়ন অনুসন্ধান করেছেন, যার মধ্যে ১১৩ মিলিয়নের বেশি প্রবন্ধ দর্শন হয়েছে এবং ৭৩.৫ মিলিয়ন প্রবন্ধ ডাউনলোড করা হয়েছে।
ইতিহাস
উইলিয়াম জি. ব্রাউন, জিনি ১৯৭২ সাল থেকে ১৯৮৮ সাল পর্যন্ত প্রিন্সটন বিশ্ববিদ্যালয়ের সভাপতি ছিলেন, জেস্টোর প্রতিষ্ঠা করেন। বর্তমান এরকম অধ্যয়ন বিষয়ক পত্রিকার সংখ্যা বৃদ্ধি পাওয়ার ফলে গ্রন্থাগারগুলি, মূলত গবেষণা এবং বিশ্বাবিদ্যালয়ের গ্রন্থাগারগুলি যে সমস্যার সম্মুখীন হয়েছিল, প্রারম্ভ হতে জেস্টোরকে ভাবা হত সেই সমস্যার সমাধান।
কংসকার
থাম্ব|200px|কাঠমান্ডু দরবার চত্ত্বরে কংসকারদের গুনলা বাজন থাম্ব|200px|কেল টোলের একটি সড়ক সংকেত কংসকার (দেবনাগরী: कंसकार), কসাঃ বা কসাহ (कसाः) হলো নেপালের কাঠমান্ডু উপত্যকার নেওয়ার জাতির অন্তর্ভুক্ত একটি গোষ্ঠী। সংস্কৃত ভাষায় কংসকার শব্দটি দ্বারা তাদের নির্দেশ করা হয়, যারা কাঁসার জিনিসপত্র তৈরি করেন। নেওয়ার কংসকারেরা মূলত বংশ পরম্পরায় ধাতব সামগ্রী উৎপাদন ও এর বাণিজ্য করে থাকেন। বর্তমানে কংসকারেরা বণিক, শিল্পপতি, বিভিন্ন পেশায় কর্মরত আছেন।
কংসকারেরা তুলাধর, বনিয়া (গোষ্ঠী), তাম্রকার, স্থাপিত, সিঁদুরকার, সেলালিক প্রভৃতি গোত্রের মতো উরায় গোষ্ঠীর অন্তর্ভুক্ত। উরায় হলো উচ্চ বর্ণের বৌদ্ধ বণিক সম্প্রদায় এবং গোষ্ঠীভুক্ত গোত্রগুলোর পারিবারিক নাম তাদের শিল্পী ও ব্যবসায়িক পেশাদারিকে নির্দেশ করে। কংসকারকদের ধর্ম হলো নেওয়ার বৌদ্ধ এবং মাতৃভাষা হলো নেপাল ভাষা।
কংসকারদের আদি নিবাস হলো কেল টোল, যা কাঠমান্ডুর একটি ঐতিহাসিক অংশ। এখানকার সংস্কৃতিতে কংসকারেরা গুরুত্বপূর্ণ ভূমিকা রাখে। কাঠমান্ডুর এই শহরতলী জন বহা (মচ্ছেন্দ্র বহাল) নামক পবিত্র দরবারের জন্য বিখ্যাত। এখানকার কেন্দ্রীয় মন্দিরে আর্যাবলোকিতেশ্বরের (মহান অবলোকিতেশ্বর) একটি মূর্তি বিরাজমান, যা জন বহা দ্যঃ বা শ্বেত মচ্ছেন্দ্রনাথ (বিকল্প নাম: শ্বেত করুণাময়) নামে জনপ্রিয় একটি বৌদ্ধ ধর্মীয় দেবতা।
ঐতিহ্যবাহী পেশা
নেওয়ারদের বংশ পরম্পরায় বাহিত সামাজিক শ্রম বিভাজনের ধারায় কংসকারেরা প্রাচীনকাল থেকে বংশানুক্রমে কাঁসা থেকে তৈজসপত্র নির্মাণ করে আসছে। রান্নাঘর ও আচার অনুষ্ঠানের তৈজস, বিভিন্ন ধরনের বাসন ও করতাল হলো এদের উৎপাদিত প্রধান পণ্য। চারপাশে খাঁজ কাটা সিফালা দেমা (सिफाला देमा) নামক বাসন কংসকারদের বিশেষত্বের পরিচায়ক। এদের কারখানায় তামা ও টিন গলিয়ে এবং কয়লা প্রজ্জ্বলিত চুল্লিতে এদের একত্রে মিশিয়ে কাঁসা তৈরি করা হয়।
সংস্কৃতি
কংসকারেরা দীর্ঘ শিঙা বাজিয়ে আর্যাবলোকিতেশ্বরের বার্ষিক রথ যাত্রায় অংশগ্রহণ করে। এই অনুষ্ঠানটি জন বহা দ্যঃ যাত্রা নামেও পরিচিত। এছাড়া কংসকারেরা গুনলার পবিত্র মাস ও অন্যান্য উৎসব উদযাপনে গুনলা বাজন নামক ধর্মীয় সঙ্গীত পরিবেশন করে থাকে।
কাঠমান্ডুতে দ্বাদশ বার্ষিক সম্যক নামে নেওয়ার বৌদ্ধদের সবচেয়ে বিশেষ একটি অনুষ্ঠানের আয়োজন করা হয়, যেখানে দীপঙ্কর বুদ্ধের মূর্তি প্রদর্শিত হয়। প্রাচীনকাল থেকে এই উৎসবে প্রতিটি উরায় গোত্র একটি নির্দিষ্ট কর্তব্য সম্পাদন করে আসছে। এর মধ্যে কংসকারেরা পাঁচ প্রকারের খাদ্য তৈরি ও পরিবেশনের দায়িত্ব পালন করে থাকে।
কংসকারেরা কুহ্ম প্যাখম (কুমার প্যাখন নৃত্য নামেও পরিচিত) নামক একটি বার্ষিক নৃত্যানুষ্ঠানেও অংশগ্রহণ করে থাকে, যা অক্টোবরে মোহ্নী নামক উৎসবের সময় আয়োজন করা হয়ে থাকে। এই নৃত্যানুষ্ঠান অসন অথবা কাঠমান্ডু দরবার চত্ত্বরের উন্মুক্ত মঞ্চে অনুষ্ঠিত হয়। আয়োজনে তুলাধর অথবা কংসকার গোত্রের একজন বালককে নির্বাচন করা হয়, যে এই ঐতিহ্যবাহী নৃত্য পরিবেশন করে।
দেপোর্তিভো লা কোরুনিয়া
রেয়াল ক্লাব দেপোর্তিভো দে লা কোরুনিয়া এসএডি (, Deportivo de La Coruña; এছাড়াও দেপোর্তিভো লা কোরুনিয়া অথবা শুধুমাত্র দেপোর্তিভো কোরুনিয়া নামে পরিচিত) হচ্ছে গালিথিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের চতুর্থ স্তরের ফুটবল লীগ সেহুন্দা দিভিসিওন বি-এর গ্রুপ ১-এ খেলে। এই ক্লাবটি ১৯০৬ সালের ২রা মার্চ তারিখে প্রতিষ্ঠিত হয়েছে। দেপোর্তিভো লা কোরুনিয়া তাদের সকল হোম ম্যাচ গালিথিয়ার আবাঙ্কা-রিয়াজোরে খেলে থাকে; যার ধারণক্ষমতা হচ্ছে ৩২,৬৬০। বর্তমানে এই ক্লাবের ম্যানেজারের দায়িত্ব পালন করছেন ফের্নান্দো বাসকেস এবং সভাপতির দায়িত্ব পালন করছেন ফের্নান্দো বিদাল। স্পেনীয় মধ্যমাঠের খেলোয়াড় আলেক্স বের্গান্তিনিয়োস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, দেপোর্তিভো লা কোরুনিয়া এপর্যন্ত ১২টি শিরোপা জয়লাভ করেছে; যার মধ্যে ১টি লা লিগা, ২টি কোপা দেল রে এবং ৩টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ২০০৮ উয়েফা ইন্টারটোটো কাপ।
ইতিহাস
১৯০২ সালে জোসে মারিও আবালা নামক এক বালক ইংল্যান্ড থেকে এসে আ কোরুনিয়ায় ফুটবল খেলা চালু করে, যা অচিরেই বেশ জনপ্রিয়তা অর্জন করে। ১৯০৬ সালে আলা কালবেত জিমনেশিয়ামের সদস্যরা এই ক্লাবটি গঠন করে। এর পর থেকে ক্লাবটি বেশ কিছু প্রীতি ও কোপা দেল রে-এর ম্যাচে অংশ নেয়। তবে ১৯২৮ সালে লীগ পদ্ধতি চালু হলে প্রথম কয়েক বছর তারা লা লিগায় উন্নিত হতে ব্যর্থ হয়। অতঃপর ১৯৪১ সালে প্রথম বারের মতো লা লিগায় উত্তীর্ণ হয়। সর্বোচ্চ স্তরে থাকাকালীন সময় ১৯৪৪ সালে তারা নিজেদের স্টেডিয়াম তৈরি করে। তার পরের বেশ কিছু বছর তারা সাফল্যের দেখা পায়নি। ১৯৪৬–৪৭ মৌসুমে তারা ২য় স্তরে অবনমিত হয়, তবে পরের বছর আবার শীর্ষ স্তরে ফিরে আসে। তারপরের দশক থেকে তাদের উত্থান-পতন চলতে থাকে। ১৯৭৩ সালে ক্লাবটি ২য় স্তরে এবং পরবর্তীতে ৩য় স্তরে অবনমিত হয়। ১৯৯১ সালে তারা পুনরায় লা লিগায় ফিরে আসে। ২০০০ সালে তাদের ইতিহাসে সবচেয়ে বড় সাফল্য অর্জন করে, যেখানে তারা প্রথম বারের মতো লা লিগা শিরোপা জয় করে। প্রায় ২০ বছর সর্বোচ্চ পর্যায়ে থাকার পর ২০১০–১১ মৌসুমে তারা দ্বিতীয় স্তরে অবনমিত হয়। পরবর্তী মৌসুমগুলোতে ক্লাবটি লা লিগা এবং সেহুন্দা দিভিসিওনে অংশগ্রহণ করেছে।
পাকিস্তান–বাংলাদেশ সম্পর্ক
বাংলাদেশ এবং পাকিস্তান দুটি দক্ষিণ এশীয় দেশ। দেশ বিভাগের পর থেকে প্রায় ২৪ বছর দেশ দুটি মিলিত অবস্থায় ছিল। ১৯৭১ সালে বাংলাদেশের মুক্তিযুদ্ধের মাধ্যমে পূর্ব পাকিস্তান পৃথক হয়ে ধর্মনিরপেক্ষ গণতান্ত্রিক প্রজাতন্ত্র বাংলাদেশ গঠন করে। ১৯৭৪ সালে মুসলিম বিশ্বের ক্রমাগত চাপের মুখে পাকিস্তান (সাবেক পশ্চিম পাকিস্তান) বাংলাদেশকে স্বীকৃতি দেয়।
বাংলাদেশ ১৯৭১ সালে সংঘটিত গনহত্যা স্বীকার এবং মানবতাবিরোধী অপরাধের দায়ে ক্ষমা প্রার্থনার জন্য পাকিস্তানকে ক্রমাগত আহবান করতে থাকে। ২০১৩ সালে একজন শীর্ষস্থানীয় জামায়াত নেতার ফাঁসি কার্যকর হলে পাকিস্তান ক্ষুদ্ধ হয় এবং দুই দেশের সম্পর্কের অবনতি ঘটে। ২০১৫ সালে জামায়াত-উল-মুজাহিদিন বাংলাদেশ নামক একটি সন্ত্রাসী সংগঠনকে আর্থিক সহায়তা প্রদানের অভিযোগে পাকিস্তান হাইকমিশনের ভিসা কর্মকর্তা মাযহার খান এবং সহকারী সচিব ফারিনা আরশাদকে বহিষ্কার করা হয়। ২০১৬ সালের জানুয়ারিতে ইসলামাবাদ সেখানে অবস্থিত হাইকমিশন থেকে জ্যেষ্ঠ কূটনীতিক মৌসুমী রহমানকে ফিরিয়ে নিয়ে ঢাকাকে ৭২ ঘণ্টার সময় বেধে দেয়। সে সময় ইসলামাবাদের কূটনৈতিক সূত্রগুলো থেকে সংবাদমাধ্যমকে জানানো হয় যে, মৌসুমী রহমান 'পাকিস্তানে রাষ্ট্রবিরোধী কর্মকাণ্ডে' জড়িত ছিলেন এবং সংশ্লিষ্ট নিরাপত্তা সংস্থাগুলো তাকে নজরদারিতে রেখেছে।
বাংলাদেশ এবং পাকিস্তান উভয়েই সার্কের প্রতিষ্ঠাকালীন সদস্য, এছাড়াও দেশ দুটি উন্নয়নশীল ৮টি দেশ, ওআইসি এবং কমনওয়েলথ অব নেশনসের সদস্য। উভয় দেশকেই পরবর্তী একাদশ উদীয়মান অর্থনীতির দেশ হিসেবে চিহ্নিত করা হয়েছে। ইসলামাবাদে বাংলাদেশের একটি হাইকমিশন রয়েছে, অপরদিকে ঢাকায় পাকিস্তানের একটি হাইকমিশন রয়েছে।
বাণিজ্য
য
রবিন উড (সমালোচক)
রবিন পল উড (২৩ ফেব্রুয়ারি, ১৯৩১–১৮ ডিসেম্বর, ২০০৯) বা সংক্ষেপে রবিন উড ছিলেন ক্যানাদীয়-ইংরেজ চলচ্চিত্র সমালোচক। আলফ্রেড হিচকক, হাওয়ার্ড হক্‌স, ইংমার বার্গম্যান, সত্যজিৎ রায় এবং আর্থার পেন-এর উপর তিনি পৃথক পৃথক বই লিখেছেন। তিনি ইয়র্ক বিশ্ববিদ্যালয়ের ইমেরিটাস অধ্যাপক হিসেবে শিক্ষকতা করেন।
আমান উল্লাহ চৌধুরী
আমান উল্লাহ চৌধুরী বাংলাদেশ জাতীয়তাবাদী দলের একজন রাজনীতিবিদ এবং ময়মনসিংহ-১১ আসনের সাবেক সাংসদ ও সাবেক স্বাস্থ্য প্রতিমন্ত্রী।
প্রাথমিক জীবন
আমান উল্লাহ চৌধুরী ময়মনসিংহ জেলার ভালুকা উপজেলায় জন্মগ্রহণ করেন।
রাজনৈতিক জীবন
চৌধুরী সাবেক স্বাস্থ্য প্রতিমন্ত্রী। তিনি ময়মনসিংহ-১১ আসন থেকে ১৯৮৬ সালের তৃতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে প্রথম সংসদ সদস্য নির্বাচিত হন। পরবর্তীতে যোগ দেন বাংলাদেশ জাতীয়তাবাদী দলে। ১৯৯১ সালের পঞ্চম ও ফেব্রুয়ারি ১৯৯৬ সালের জাতীয় সংসদ নির্বাচনে বিএনপির প্রার্থী হিসেবে একই আসন থেকে সংসদ সদস্য নির্বাচিত হয়েছিলেন।
পারিবারিক জীবন
আমান উল্লাহ চৌধুরী ১৩ ফেব্রুয়ারি ১৯৬৬ সালে মানিকগঞ্জ জেলার রাহিজা খানম ঝুনুকে বিয়ে করেন। দুই মেয়ে লোপা ও ফারহানা চৌধুরী বেবী । দুজনই নৃত্যশিল্পী। ১৯৯০ সালে লোপা মারা যান। দুই ছেলে আহসান ও আহসান উল্লাহ চৌধুরী।
মৃত্যু
আমান উল্লাহ চৌধুরী ৮ জুন ২০১৪ সালে ঢাকার স্কয়ার হাসপাতালে মৃত্যুবরণ করেন।
জামিয়া নঈমীয়া মুরাদাবাদ
জামিয়া নঈমীয়া মুরাদাবাদ (, जामिया नईमिया मुरादाबाद) ভারতের আহলে সুন্নাত মুসলমানদের একটি ইসলামি মাদ্রাসা। এটি উত্তরাঞ্চলের রাজ্য উত্তর প্রদেশের মুরাদাবাদে অবস্থিত। "ভারতে ওহাবীবাদ" এর ক্ষতিকারক প্রসারের বিরুদ্ধে লড়াই করার জন্য এটি একটি স্পষ্ট উদ্দেশ্য নিয়ে প্রতিষ্ঠিত হয়েছিল।
ইতিহাস
এটি মুরাদাবাদ শহরে মাদ্রাসা হিসাবে শুরু হয়েছিল। সুন্নি ইসলামী পণ্ডিত নঈম উদ্দিন মুরাদবাদীর নামানুসারে এর নামকরণ করা হয়েছিল 'নঈমীয়া'। এটি সুন্নি সুফি আন্দোলনের বেশ কয়েকজন শীর্ষস্থানীয় ওলামায়ে তৈরি করেছে।
১৯২৫ সালে (১৩৩৪ হি), জামিয়া নঈমীয়া মুরাদাবাদে নিখিল ভারত সুন্নি সম্মেলনের প্রথম শীর্ষ সম্মেলন অনুষ্ঠিত হয়েছিল, যার লক্ষ্য ছিল একক রাজনৈতিক, অর্থনৈতিক এবং সামাজিক-ধর্মীয় প্ল্যাটফর্মের অধীনে "সুন্নি সংখ্যাগরিষ্ঠ" একীকরণ অন্তর্ভুক্ত। এতে প্রায় আড়াই শতাধিক ধর্মীয় পণ্ডিত উপস্থিত ছিলেন।
ফাতওয়া
সমাজবাদী পার্টির নেতা আজম খানের বিরুদ্ধে গরিবদের কাছ থেকে জোর করে কবরস্থানের জমি এবং অন্যান্য সম্পত্তি জমি ছিনিয়ে নেওয়ার অভিযোগে একটি ফতোয়া জারি করা হয়েছিল। মুফতি মুহিব্বে আলী নঈমী, ফতোয়াটি জারি করেন।
আমির খান
আমির খান (Aamir Khan; आमिर ख़ान; জন্ম: মোহাম্মদ আমির হোসেন খান মার্চ ১৪,১৯৬৫) একজন ভারতীয় চলচ্চিত্র অভিনেতা, প্রযোজক, পরিচালক, চিত্রনাট্য লেখক এবং টেলিভিশন উপস্থাপক। হিন্দি চলচ্চিত্রে সফল কর্মজীবনের মাধ্যমে, আমির খান ভারতীয় চলচ্চিত্রের সবচেয়ে জনপ্রিয় এবং প্রভাবশালী অভিনেতা এক হিসাবে নিজেকে প্রতিষ্ঠিত করেছেন।  তিনি ফিল্মফেয়ার পুরস্কারসহ অসংখ্য পুরস্কার এবং মনোনয়ন অর্জন করেছেন, এবং ভারত সরকার কর্তৃক ২০০৩ সালে পদ্মশ্রী এবং ২০১০ সালে পদ্মভূষণ পদকে সম্মানিত করা হয়। এছাড়া তিনি মাঝে মাঝে গান গেয়ে থাকেন। তিনি নিজস্ব উদ্যোগে চলচ্চিত্র প্রযোজনা সংস্থা আমির খান প্রোডাকশন্‌স প্রতিষ্ঠা করেছেন।
চাচা নাসির হুসেনের 'ইয়াদোঁ কি বারাত' (১৯৭৩) ছবিতে একজন শিশুশিল্পী হিসাবে তার অভিনয় জীবন শুরু হয়। তবে পেশাগতভাবে তার অভিনয় জীবনের সূচনা হোলি (১৯৮৪) ছবির মাধ্যমে। প্রথম বাণিজ্যিকভাবে সফল ছবি চাচাতো ভাই মনসুর খানের কেয়ামত সে কেয়ামত তক। এই ছবির জন্য তিনি শ্রেষ্ঠ নবাগত অভিনেতা হিসেবে ফিল্মফেয়ার পুরস্কার পান। ১৯৮০ থেকে ১৯৯০ সাল পর্যন্ত মোট সাতবার মনোনয়ন পেলেও তিনি ফিল্ম ফেয়ার পুরস্কার জেতেননি। অবশেষে ১৯৯৬ সালে "রাজা হিন্দুস্তানি" ছবির জন্য তিনি ফিল্ম ফেয়ার শ্রেষ্ঠ অভিনেতার পুরস্কার পান।
ভারত সরকারের তাকে শিল্পকলার প্রতি তার অবদানসমূহের জন্য ২০০৩ সালে পদ্মশ্রী পদক এবং ২০১০ সালে পদ্মভূষণ পদকে ভূষিত করেন।  ২০১৩ সালের এপ্রিলে, টাইম ম্যাগাজিনের তালিকার তিনি বিশ্বের ১০০ সবচেয়ে প্রভাবশালী ব্যক্তিদের মধ্যে ছিলেন।
প্রাথমিক জীবন
আমির খান ভারতের মুম্বাইয়ে বান্দ্রা হলি ফ্যামিলী হাসপাতালে একটি মুসলিম সম্ভ্রান্ত পরিবারে জন্মগ্রহণ করেন; তার পুরো নাম ছিলো আমির হোসেন খান। যিনি সক্রিয়ভাবে কয়েক দশক ধরে ভারতীয় চলচ্চিত্র শিল্পের সাথে জড়িত। তার পিতা তাহির হুসেন ছিলেন একজন চলচ্চিত্র পরিচালক এবং তার চাচা নাসির হুসাইন ছিলেন একজন চলচ্চিত্র প্রযোজক, পরিচালক ও অভিনেতা। তার পরিবার ভারতীয় চলচ্চিত্রের সাথে কয়েক দশক ধরে জড়িত। আমির খান এর মায়ের নাম হল জিনাত হোসেন।  তার ভাই বোনেরা হলেন "ফয়সাল খান", "ফরহাত খান" এবং "নিখাত খান"। ইমরান খান হলেন আমির খানের ভাগ্নে।
আমির খানের পূর্বপুরুষরা ছিলেন আফগানিস্তানের অধিবাসী। আমির খান প্রখ্যাত রাজনীতিবিদ আবুল কালাম আজাদ (মাওলানা আবুল কালাম আজাদ)-এর বংশধর। আমির খানের উচ্চতা মাত্র পাঁচ ফুট পাঁচ ইঞ্চি।
অভিনয়
আমির খান মাত্র আট বছর বয়েসে ইয়াদোঁ কি বারাত (১৯৭৩) এবং মাদহোশ (১৯৭৪) শিশু অভিনেতা হিসাবে কাজ শুরু করেন। ১১ বছর পর প্রাপ্তবয়স্ক অভিনেতা হিসাবে কেতন মেহতার হোলি (১৯৮৪) ছবিতে কাজ করেন, যদিও ছবিটি তেমন সাড়া ফেলতে সক্ষম হয়নি। প্রথম উল্লেখযোগ্য ছবি হিসেবে ১৯৮৮ সালে কেয়ামত সে কেয়ামত তক মুক্তি পায়, যেটি মনসুর খান নির্দেশনা করেন | ছবিটি বিরাট সাফল্য পায় এবং মুখ্য ভূমিকায় আমির খান জনপ্রিয় হয়ে যান। আমিরের চকোলেট হিরো লুক এর জন্য তিনি "টিন আইডল" হিসাবে পরিচিতি পান। রাখ ছবির জন্য আমির জাতীয় পুরস্কার পান, স্পেশাল জুরি শ্রেণীতে| ৮০ দশকের শেষে এবং ৯০ দশকের শুরুতে আমির বেশ কয়েকটি ছবিতে অভিনয় করেন,যেমন দিল (১৯৯০), দিল হে কে মানতা নেহি (১৯৯১), জো জিতা ওহি সিকান্দার (১৯৯২), হাম হ্যায় রাহি পেয়ার কে (১৯৯৩) (যার চিত্রনাট্যও তিনি লেখেন), এবং রঙ্গিলা (১৯৯৫)| সব কটি ছবি সমালোচক কর্তৃক ও বাণিজ্যিকভাবে সাফল্য পায় | আমির বছরে ১টি কি ২টি ছবিতে অভিনয় করতে শুরু করলেন। ১৯৯৬ সালে দারমেশ দর্শন-এর রাজা হিন্দুস্তানি ছবিতে করীশমা কপূর-এর বিপরীতে অভিনয় করেন | রাজা হিন্দুস্তানি এর জন্য আমির প্রথম টাইম ফিল্মফেয়ার অ্যাওয়ার্ড পান, সাতবার মনোনীত হওয়ার পর| রাজা হিন্দুস্তানি ৯০-এর দশকের বড় হিট ছবিগুলোর মধ্যে একটি ছিল| ১৯৯৭ এ অজয় দেবগন, জুহি চাওলা ও কাজলের সাথে ইশক নামের একটি কমেডি ছবিতে অভিনয় করেন, যেটি বেশ ভালো সাফল্য পায়| বেশ কিছু ছবি, যেমন: সরফরোশ, আর্থ এ দারুণ অভিনয় করার জন্য তিনি সমালোচক কর্তৃক প্রশংসিত হন| ২০০১ এ ‘লগান’ ছবিতে ‘ভুবন’ এর চরিত্রে অভিনয় করে অসাধারণ একটি গল্প আমাদেরকে উপহার দেন, যে ছবিটি ভারতীয় ক্রিকেট দলকে অণুপ্রাণিত করে ২০০১ এর ন্যাটওয়েস্ট সিরিজ ও ২০০৩-এর ক্রিকেট বিশ্বকাপে। ‘লগান’ বাণিজ্যিক সাফল্য পায় এবং সেরা বিদেশী ভাষার চলচ্চিত্র হিসেবে ৭৪তম একাডেমী অ্যাওয়ার্ডে মনোনিত হয়। দিল চাহ্‌তা হ্যাঁয় (২০০১) ছবিতে একজন আধুনিক যুবকের ভূমিকায় অভিনয় করে সকলকে তাক লাগিয়ে দেন। চার বছর কোনো ছবিতে কাজ না করার পর ২০০৫ এ কেতন মেহতার মঙ্গল পাণ্ডে: দ্য রাইজিং ছবিতে ছবির নামভূমিকায় অভিনয় করেন। ২০০৬ সালে রঙ দে বাসন্তী ছবির জন্য আমির সেরা অভিনেতা (সমালোচকদের পছন্দ) ফিল্মফেয়ার এর পুরস্কার পান। ছবিটি ২০০৬ এর শ্রেষ্ঠ বাণিজ্যিক সাফল্য পায় এবং বৈদেশিক ছবির শ্রেণীতেতে অস্কারের জন্য মননীত হয়। ২০০৭ এ আমির ছবির প্রযোজক হিসাবে আত্মপ্রকাশ করেন এবং একটি ডিজলেক্সিয়ায় আক্রান্ত বাচ্চার গল্প আমাদের সামনে তুলে ধরেন, ছবির নাম তারে জমিন পার। ২০০৮ এ নিজেকে পুরোপুরি বদল করে আমির গজনী নামের দক্ষিণী পুনঃনির্মিত ছবিতে অভিনয় করেন, যেটি বিরাট সাফল্য পায়। ২০০৯ এ আমির থ্রি ইডিয়টস ছবিতে 'র‍্যাঞ্চো' চরিত্রে অভিনয় করেন,যেটি এখন পর্যন্ত বলিউড এর ইতিহাসে সর্বাধিক জনপ্রিয় ছবি | আমিরের পরের ছবি তালাশ ৩০ নভেম্বর, ২০১২-তে মুক্তি পেয়েছে। ২০১৪ তে মুক্তি পায় আমির অভিনীত পিকে মুভিটি। এ পর্যন্ত বলিউডের সবচেয়ে বেশি আয় করা ছবির তালিকায় রয়েছে আমিরের পিকে। প্রথম ছবি হিসেবে শুধু ভারতেই ৩০০ কোটি রুপি আয়ের মাইলফলক স্পর্শ করা ‘পিকে’ এখন পর্যন্ত প্রায় ৭০০ কোটি রুপি আয় করে তার এই সিনেমাটি বলিউডের সবচেয়ে বেশি আয় করা সিনেমার শীর্ষে অবস্থান করছে। আমির সামাজিক সমস্যা গুলো নিয়ে সত্যমেব জয়তে নামে একটি নতুন টক-শো পরিবেশনা করছেন, যেটি মানুষকে নতুন ভাবে চিন্তাভাবনা করতে বাধ্য করছে সামাজিক বিষয়গুলোকে নিয়ে এবং তার প্রতিকার নিয়ে। এই শোটিও ভারত ও এর বাইরে বিশাল সাফল্য অর্জন করেছে।
ব্যক্তিগত জীবন
thumb|right|মুম্বাইয়ের একটি অনুষ্ঠানে আমির খান ও [[কিরণ রাও]] আমির রীনা দত্ত নামের এক তরুণীকে ১৯৮৬ সালের ১৮ই এপ্রিল বিয়ে করেন, এই রীনা কেয়ামত সে কেয়ামত তক চলচ্চিত্রের একটি গানে কিছুক্ষণের জন্য অভিনয় করেছিলেন। তাদের জুনায়েদ নামের একটি পুত্র এবং ইরা নামের একটি মেয়ে হয়। রীনা আমিরের চলচ্চিত্র লগান এর প্রযোজক হিসেবে কাজ করেছিলেন। ২০০২ সালের ডিসেম্বরে আমির রীনাকে তালাক দেন এবং জুনায়েদ এবং ইরার দায়িত্ব রীনা নেন।
২০০৫ সালের ২৮শে ডিসেম্বর আমির কিরণ রাওকে বিয়ে করেন যিনি আমিরের লগান চলচ্চিত্রের পরিচালক আশুতোষ গোয়ারিকর এর সহকারী পরিচালক হিসেবে কাজ করেছিলেন।
৩ জুলাই ২০২১ সালে স্ত্রী কিরণ রাওয়ের সাথে বিবাহ বিচ্ছেদ হয় আমির খানের।
পুরস্কার এবং সম্মাননা
আমির খান ১৯৮৮ সালে কেয়ামাত সে কেয়ামাত তক চলচ্চিত্রের জন্য ফিল্ম ফেয়ার সেরা পুরুষ ডেব্যু পুরস্কার পান । এরপর তার চলচ্চিত্র জীবনে ১৬ বার ফিল্ম ফেয়ার সেরা অভিনেতা পুরস্কারের জন্য মনোনিত হন এবং এর ভিতরে 3 বার সেরা অভিনেতার পুরস্কার জিতেন লাগান, রাজা হিন্দুস্তানি ও দঙ্গল চলচ্চিত্রের জন্য । এছাড়া আমির খান সম্মানসূচক সুনাম হিসেবে ২০০৩ সালে পদ্মশ্রী এবং ২০১০ সালে পদ্মভূষণ লাভ করেন ।
টনি পিদি
অ্যান্থনি জন পিদি (Tony Pithey; জন্ম: ১৭ জুলাই, ১৯৩৩ - মৃত্যু: ১৭ নভেম্বর, ২০০৬) দক্ষিণ রোডেশিয়ার আমতালি এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৭ থেকে ১৯৬৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ব্যাটসম্যানের দায়িত্ব পালন করতেন। এছাড়াও, ডানহাতে অফ ব্রেক বোলিংয়ে পারদর্শিতা দেখিয়েছেন টনি পিদি।
তাহাজ্জুদ
আল কুরআনে তাহাজ্জুদ সালাত
"তারা রাতের সামান্য অংশই নিদ্রায় অতিবাহিত করে এবং রাতের শেষ প্রহরে তারা ক্ষমা প্রার্থনা করে।" (সূরা আয-যারিয়াত, আয়াত ১৭-১৮)।
আল কুরআনের সূরা আল মুজাম্মিল এ উল্লেখ করা হয়েছে "অবশ্য রাতে ঘুম থেকে উঠা মনকে দমিত করার জন্য খুব বেশি কার্যকর এবং সে সময়ের কুরআন পাঠ বা জিকর একেবারে যথার্থ।"
টনি পিদি
আন্তর্জাতিক ক্রিকেট
সমগ্র খেলোয়াড়ী জীবনে সতেরোটি টেস্টে অংশগ্রহণ করার সুযোগ পেয়েছেন টনি পিদি। রোডেশীয় বংশোদ্ভূত টনি পিদি তার ১৭ বছরের টেস্ট খেলোয়াড়ী জীবনে একবারই সফলতার মুখ দেখেছিলেন। ১৯৬০ সালে ইংল্যান্ড এবং ১৯৬৩-৬৪ মৌসুমে অস্ট্রালেশিয়া গমন করেন। এছাড়াও, ১৯৫৬-৫৭ ও ১৯৬৪-৬৫ মৌসুমে সফরকারী ইংল্যান্ডের বিপক্ষে নিজ দেশে খেলেন। ২৫ জানুয়ারি, ১৯৫৭ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৬৫ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
তাহাজ্জুদ
আল কুরআনে তাহাজ্জুদ সালাত
সূরা আল ফুরকান-এর ৬৪ নম্বর আয়াতে বলা হয়েছে "আল্লাহর প্রিয় বান্দা তারা, যারা তাদের রবের দরবারে সিজদা করে এবং দাঁড়িয়ে থেকেই রাত কাটিয়ে দেয়।"
টনি পিদি
আন্তর্জাতিক ক্রিকেট
১৯৬৩-৬৪ মৌসুমে ট্রেভর গডার্ডের নেতৃত্বাধীন স্প্রিংবকদের সাথে অস্ট্রেলিয়া গমন করেন। এ পর্যায়ে স্বীয় ভ্রাতা ডেভিড পিদি এবং পোলক ভ্রাতৃদ্বয় - পিটার পোলক ও গ্রেইম পোলকের সাথে একত্রে খেলেন। এটিই এক টেস্টে কোন দলের পক্ষে দুই জোড়া ভ্রাতৃদ্বয়ের একযোগে খেলায় অংশগ্রহণ ছিল।
তাহাজ্জুদ
হাদীসে তাহাজ্জুদ সালাত
আবু হুরাইরা থেকে বর্ণিত, "আমি মুহাম্মাদ সাল্লাল্লাহু আলাইহি ওয়াসাল্লাম কে বলতে শুনেছি, ফরজ নামাজের পর সবচেয়ে উত্তম নামাজ হলো তাহাজ্জুদের নামাজ।"
টনি পিদি
আন্তর্জাতিক ক্রিকেট
১৯৬৪-৬৫ মৌসুমে মাইক স্মিথের নেতৃত্বে মেরিলেবোন ক্রিকেট ক্লাব (এমসিসি) দক্ষিণ আফ্রিকা গমন করে। এ সিরিজটিই তার খেলোয়াড়ী জীবনের সেরা মুহূর্ত ছিল। দুইটি অর্ধ-শতরানের ইনিংসসহ নিউল্যান্ডসে সিরিজের তৃতীয় টেস্টে ১৫৪ রানের একমাত্র শতরান ছিল।
আসামের বিধানসভা কেন্দ্রসমূহের তালিকা
৭ এপ্রিল ১৯৩৭ সালের সূচনাতে আসাম বিধানসভার সমষ্টির সংখ্যা ছিল ১০৮। ১৯৫৭ সালে তা ১০৫ পর্যায়ে নেমে আসে। ১৯৬২ সালে সমষ্টির সংখ্যা ১১৪ - তে বৃদ্ধি করা হয় এবং ১৯৭২ পর থেকে, তা ১২৬ হয়। ১৯৭৬ সাল, ৮ টি সমষ্টি তফসিলি জাতি প্রার্থীদের জন্য সংরক্ষিত হয় এবং ১৬ টি সমষ্টি তফসিলি উপজাতিদের প্রার্থীদের জন্য সংরক্ষিত করা হয়। কামরূপ মেট্রো জেলার দিসপুর বিধানসভার সমষ্টি ৩.৫৩ লাখ ভোটার নিয়ে আসামের বৃহত্তম বিধানসভার সমষ্টি অধিকারী হয়।
টনি পিদি
আন্তর্জাতিক ক্রিকেট
ইংল্যান্ডের বিপক্ষে নিজস্ব সর্বশেষ সিরিজে ৫১.৩৩ গড়ে ৪৬২ রান তুলেছিলেন। সিরিজের শুরুটা ধীরলয়ে করেন। ব্যাটিং উপযোগী পিচে ছয় ঘণ্টাকাল অবস্থান করে এ রান তুলেন। পরের টেস্টেও এ ধারাবাহিকতা বজায় রেখে ৯৫ রান তুলেন।
তাহাজ্জুদ
হাদীসে তাহাজ্জুদ সালাত
"আলী ইবনু আবদুল্লাহ (রহঃ) ... ইবনু আব্বাস (রাঃ) থেকে বর্ণিত, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম রাতে তাহাজ্জুদের উদ্দেশ্যে যখন দাঁড়াতেন, তখন দু’আ পড়তেন- "ইয়া আল্লাহ! আপনারই জন্য সমস্ত প্রশংসা। আপনি আসমান যমীন এবং তাদের মাঝে বিদ্যমান সব কিছুর মালিক আপনারই জন্য সমস্ত প্রশংসা। আপনি আসমান যমীন এবং এ দু’য়ের মাঝে যা কিছু আছে সব কিছুর নূর। আপনারই জন্য সমস্ত প্রশংসা। আপনই চির সত্য। আপনার ওয়াদা চির সত্য; আপনার সাক্ষাত সত্য; আপনার বাণী সত্য; জান্নাত সত্য; জাহান্নাম সত্য; নবীগণ সত্য; মুহাম্মাদ সত্য, কিয়ামত সত্য। ইয়া আল্লাহ! আপনার কাছেই আমি আত্মসমর্পন করলাম; আপনার প্রতি ঈমান আনলাম; আপনার উপরেই তাওয়াক্কুল করালাম, আপনার দিকেই রুজূ’ করলাম; আপনার (সন্তুষ্টির জন্যই) শত্রুতায় লিপ্ত হলাম, আপনাকেই বিচারক মেনে নিলাম। তাই আপনি আমার পূর্বাপর ও প্রকাশ্য গোপন সব অপরাধ ক্ষমা করুন। আপনই অগ্র পশ্চাতের মালিক। আপনি ব্যতীত কোন ইলাহ্ নেই, অথবা (অপর বর্ণনায়) আপনি ব্যতীত আর কোন মা’বূদ নেই।"       —সহীহ বুখারী, হাদীস নম্বর ১১২০ হাদীসের মান: সহীহ"
টনি পিদি
অবসর
১৯৬৫ সালে ইংল্যান্ড গমনের জন্যে দক্ষিণ আফ্রিকা দলের অন্যতম সদস্যরূপে মনোনীত করা হয়। তবে, ব্যবসায়িক দায়বদ্ধতার কারণে এ সফর থেকে নিজেকে প্রত্যাহার করে নেন। এরপর আর তাকে খেলার জগতে দেখা যায়নি।
তাহাজ্জুদ
সালাতের নিয়ম
তাহাজ্জুদ নামাজ রাতের শেষ তৃতীয়াংশে পড়া উত্তম। তবে ঘুম থেকে না জাগার সম্ভাবনা থাকলে ইশার নামাজের পর দুই রাকাত সুন্নত ও বিতরের আগে তা পড়ে নেয়া জায়েজ আছে। এ নামাজের রাকাত সংখ্যা সর্বনিম্ন দুই রাকাত আর সর্বোচ্চ ১২ রাকাত পড়া উত্তম। তবে আরও বেশি পড়া জায়েজ আছে। এরপরে বিতর নামাজ পড়া। তাহাজ্জুদ পড়ার নিয়ম হচ্ছে দুই রাকাত দুই রাকাত করে যথাসম্ভব লম্বা কেরাত, লম্বা রুকু ও সেজদা সহকারে একান্ত নিবিষ্ট মনে পড়া। কেরাত উঁচু বা নিচু উভয় আওয়াজে পড়া জায়েজ আছে। তবে কারও কষ্টের কারণ হলে চুপিচুপি পড়া কর্তব্য। রমজান ছাড়া অন্য সময় মাঝেমধ্যে জামাতে পড়া জায়েজ আছে তবে নিয়মিতভাবে নয়।
টনি পিদি
অবসর
খেলোয়াড়ী জীবন থেকে অবসর গ্রহণের পর ক্রিকেট প্রশাসনের দিকে ঝুঁকে পড়েন। ১৯৯১ সালে আন্তর্জাতিক ক্রিকেটে দক্ষিণ আফ্রিকার ঐতিহাসিক প্রত্যাবর্তনকালীন দল নির্বাচকমণ্ডলীর সদস্য ছিলেন। দীর্ঘদিন অসুস্থ থাকার পর ১৭ নভেম্বর, ২০০৬ তারিখে ৭৩ বছর বয়সে সাউথব্রুম এলাকায় টনি পিদি’র দেহাবসান ঘটে।
তার কনিষ্ঠ ভ্রাতা ডেভিড পিদি দক্ষিণ আফ্রিকার পক্ষে আটটি টেস্টে অংশ নিয়েছিলেন।
নাকাশীপাড়া
নাকাশিপাড়া ভারতএর পশ্চিমবঙ্গ রাজ্যে নদিয়া জেলার কৃষ্ণনগর সদর মহকুমার  নাকাশিপাড়া (সমষ্টি উন্নয়ন ব্লক)এর  একটি গ্রাম ।
অবস্থান
নাকাশিপাড়া অবস্থান  ।
নদীয়া জেলা বেশিরভাগ অংশে হুগলি নদী এর পূর্বে অবস্থিত পলল সমভূমি, যা স্থানীয়ভাবে ভাগীরথী নামে পরিচিত। জলাঙ্গী, চূর্ণী এবং ইছামতীর মতো বিতরণকারীরা পলল সমভূমিগুলি কেটে ফেলেছে। এই নদীগুলি রঞ্জিত হয়ে যাওয়ার সাথে সাথে বন্যা একটি পুনরাবৃত্তি বৈশিষ্ট্য।
কৃষ্ণনগর সদর মহকুমা, মানচিত্রে উপস্থাপিত, পশ্চিমে ভাগীরথী রয়েছে, পূর্ব বর্ধমান জেলা ভাগীরথী নদীর তীরে বরাবর দীর্ঘ প্রসারিত অনেকগুলি জলাবদ্ধতা রয়েছে। ভাগীরথী এবং জলঙ্গী এর মধ্যবর্তী অঞ্চলটি মহকুমার মধ্য দিয়ে প্রবাহিত হয়েছে, এটি কালেন্তর নামে পরিচিত, এটি কালো মাটির মাটির নিচু পথ tract মহকুমার একটি বড় অংশ কৃষ্ণনগর-শান্তিপুর সমভূমি গঠন করে, যা জেলার কেন্দ্রীয় অংশ দখল করে থাকে। জালঙ্গী মহকুমার মধ্য দিয়ে প্রবাহিত হওয়ার পরে ডানদিকে ঘুরে ভাগীরথীতে যোগ দেয়। দক্ষিণ-পূর্বে, চূর্ণী কৃষ্ণনগর-সান্তিপুর সমতলকে রানাঘাট-চাকদহ সমভূমি থেকে পৃথক করে। পূর্ব বাংলাদেশ এর সাথে সীমানা গঠন করে।
থানা
নকশিপাড়া থানার সীমানা নাকাশিপাড়া (সমষ্টি উন্নয়ন ব্লক) এর এখতিয়ার রয়েছে।
হলোওয়ে
thumb|হলোওয়ে সড়ক হলোওয়ে লন্ডনের একটি ইনার সিটি জেলা। ২০০১ সালের শুমারি অনুযায়ী এর মোট জনসংখ্যা ১১,২১৪ জন যাদের মধ্যে ৪৭% পুরুষ ৫৩% মহিলা।
হিপোক্যাম্পাস
হিপোক্যাম্পাস (seahorse বা সামুদ্রিক ঘোড়া নামের অনুকরণে, যেটি এসেছে গ্রীক শব্দ ἱππόκαμπος থেকে। ππος মানে hippos, "horse" বা ঘোড়া এবং κάμπος মানে kampos, "sea monster"বা সামুদ্রিক দৈত্য) হল মানুষ এবং অন্যান্য মেরুদণ্ডী প্রাণীদের মস্তিষ্কের একটি প্রধান উপাদান। মানুষসহ অন্যান্য  স্তন্যপায়ী প্রাণীদের মস্তিষ্কের দু'পাশে দুটি হিপোক্যাম্পাস বর্তমান। এটি স্বল্প-স্থায়ী স্মৃতির (short-term memory) তথ্যসমূহকে একত্র করে দীর্ঘ-স্থায়ী স্মৃতিতে (long-term memory) পরিণত করতে গুরুত্বপূর্ণ ভূমিকা পালন করে।
সেরিব্রাল কর্টেক্সের নিচে এটি পাওয়া যায় ; প্রাইমেটদের ক্ষেত্রে মধ্য টেম্পোরাল লোবের (medial temporal lobe) নিচে এটির অবস্থান। ইহা দুটি পারস্পরিকভাবে আবদ্ধ (interlocking) অংশ দ্বারা গঠিত: আমনের হর্ন (Ammon's horn) এবং ডেনটেট জাইরাস (dentate gyrus)।
দ্বিপার্শ্বীয় (bilateral) হিপোক্যাম্পাসের প্রচন্ড ক্ষতি থেকে অমনেশিয়া (anterograde amnesia) রোগ হবার সম্ভাবনা দেয় — যাতে নতুন স্মৃতি ধরে রাখার ক্ষমতা হারিয়ে যায়।
অঙ্গনা রায়
অঙ্গনা রায় হলেন একজন ভারতীয় অভিনেত্রী যিনি প্রাথমিকভাবে বাংলা এবং হিন্দি চলচ্চিত্র শিল্পে কাজ করেন। ২০০৩ সালে, আলো চলচ্চিত্রের মাধ্যমে তার বাংলা অভিষেক হয়। তিনি বাংলা ওয়েব সিরিজ যেমন সেই যে হলুদ পাখি, পাপ, তানসেনের তানপুরা এবং মোহমায়াতেও অভিনয় করেছেন।
কর্মজীবন
পাঁচ বছর বয়সে ২০০৩ সালে, তরুণ মজুমদার পরিচালিত আলো চলচ্চিত্রের মাধ্যমে তার কর্মজীবন শুরু করেন। দীর্ঘ বিরতির পর, ২০১৩ সালে তিনি ওয়েবসিরিজ সেই যে হলুদ পাখি নিয়ে ফিরে আসেন। এরপর তিনি পাপ নামের একটি ওয়েব সিরিজে অভিনয় করেন। ২০২০ সালে, তিনি তানসেনার তানপুরা ওয়েব সিরিজে রোহিণী চরিত্রে অভিনয় করেছিলেন। তিনি সিরিজে তার চরিত্রে অভিনয়ের জন্য সবচেয়ে বেশি পরিচিত। ২০২২ সালে, তিনি ওয়েবসিরিজ শ্রীকান্তে রাজলক্ষ্মীর ভূমিকায় অভিনয় করেছিলেন। এগুলি ছাড়াও, তিনি হোমকামিং, মিসেস আন্ডারকভার, মোহোমায়া এবং অন্যান্য সিনেমা এবং ওয়েব সিরিজেও অভিনয় করেছেন। তিনি সম্প্রতি অনুপম রায়ের সাথে গা ছুঁয়ে বলছি নামে একটি মিউজিক ভিডিও করেছেন।
চীনা বিমানবাহী রণতরী শানতুং
শানতুং হল প্রথম প্রজন্মের চীনা বিমানবাহী রণতরী, যা গণপ্রজাতন্ত্রী চীনের (পিআরসি) পিপলস লিবারেশন আর্মি নৌবাহিনীর (পিএলএএন) জন্য ২০১৭ সালে ২৬শে এপ্রিল জলে ভাসানো হয়। এটি লিয়াওনিং সম্পন্ন হওয়ার পর, দেশটির দ্বিতীয় বিমানবাহী রণতরী এবং প্রথম ঘরোয়াভাবে নির্মিত। শানতুং প্রথমদিকে উন্নয়নের সময় টাইপ ০০১এ এয়ার ক্যারিয়ার হিসাবে মনোনীত হয়, তবে কমিশনের সময় টাইপ ০০২ হিসাবে চূড়ান্ত করা হয়।
নির্মাণ
বিমানবাহী রণতরীটি চীনা শিপ বিল্ডিং ইন্ডাস্ট্রি কর্পোরেশনের অংশ চীনের লিয়াওনিং প্রদেশের ডালিয়ান শহরের তালিয়েন জাহাজ নির্মাণ শিল্প দ্বারা নির্মিত হয়। রাষ্ট্রীয় সংবাদ মাধ্যম সিনহুয়ার মতে, জাহাজের প্রাথমিক কাজ ২০১৩ সালের নভেম্বর মাসে শুরু হয় এবং শুকনো ডক মধ্যে জাহাজের কাঠামর জন্য জাহাজের তলিটি ২০১৫ সালের মার্চ মাসের শুরুতে স্থাপন করা হয়।
চীনের সরকার নির্মাণকালীন সময়ে জাহাজের অস্তিত্বের বিষয়ে কোন কিছু নিশ্চিত করা থেকে বিরত থাকে। প্রতিরক্ষা বিশ্লেষণ শিল্পের কৃত্রিম উপগ্রহসমূহ ২০১৫ সালের মার্চ মাসের মধ্যে প্রাথমিক পর্যায়ে বিমানবাহী রণতরীটির চিত্র দেখায়। তালিয়েন জাহাজ নির্মাণ কেন্দ্রে সামরিক বৈশিষ্ট্যগুলির সাথে জাহাজ কাঠামর সার্বজনীন ছবিসমূহ পরবর্তী মাসে ইন্টারনেটে যুক্ত হয়। জাহাজের কাঠামর উপরে একটি হ্যাঙ্গার ডেকের নির্মাণ শুরু হলে ২০১৫ সালের অক্টোবর মাসে  জাহাজের ভূমিকার প্রথম সুনির্দিষ্ট লক্ষণ পরিলক্ষিত হয়। চীনা প্রতিরক্ষা মন্ত্রণালয়ের মুখপাত্র ২০১৫ সালের ডিসেম্বর মাসে নিশ্চিত করেন, যে জাহাজটি একটি বিমানবাহী রণতরী, যার নকশা ও নির্মাণ কাজ চলছে।
স্কি জাম্প টেকঅফ র‍্যাম্পটি ২০১৬ সালের মে মাসে স্থাপনের কাছাকাছি বলে চিহ্নিত হয়। জাহাজের দ্বীপ উপরিকাঠামোটি দুটি ভাগে ফ্যাব্রিকেটেড ছিল: সেতু ও প্রধান মাস্টযুক্ত নয়টি ডেক ফরোয়ার্ড অর্ধেকটি সেপ্টেম্বর মাসে স্থাপন করা হয়; ফানেল ও এয়ার ইনটেক সহ, অর্ধেকটি পরবর্তী সপ্তাহগুলিতে স্থাপন করা হয়। জাহাজটি কাঠামোগতভাবে ২০১৬ সালের শেষের দিকে সম্পূর্ণ হয়।
সাজসজ্জা
বিমানবাহী রণতরীটি জলে ভাসানোর পরে ফিট-আউট বা সাজসজ্জা করা হয় এবং প্রপালশন ব্যবস্থার প্রাথমিক পরীক্ষা করা হয়। ডকসাইড বা ডকপার্শ্বস্থ ব্যবস্থার পরীক্ষাসমূহ ২০১৭ সালের নভেম্বরে মাসে সাজসজ্জা শেষ হওয়ার পরে শুরু হয়।
যদিও পূর্বসূরি লিয়াওনিং ২০১২ সালে সক্রিয় পরিষেবাটি প্রবেশ করার পর থেকে মূলত একটি প্রশিক্ষণের জাহাজ হিসেবে ব্যবহৃত হয়, তবে টাইপ ০০২ নিয়মিত সামরিক পরিষেবাতে ব্যবহৃত হবে বলে আশা করা হচ্ছে।
সমুদ্রের পরীক্ষা
বিমানবাহকের প্রথম সমুদ্রের পরীক্ষা ২০১৮ সালের মে মাসে পোহাই সাগরে হয়। এটি পরিষেবায় যুক্ত হওয়ার পূর্বে ২০১৯ সালের নভেম্বর মাস পর্যন্ত প্রায় ১৯ মাস ধরে আরও আটটি সমুদ্রের পরীক্ষা সম্পূর্ণ করে। নবম ও চূড়ান্ত সমুদ্রের পরীক্ষা ২০১৯ সালের ১৪ই নভেম্বর থেকে শুরু হয়, যা দক্ষিণ চীন সাগরে একটি প্রশিক্ষণ মহড়ার সাথে একত্রে পরিচালিত হয়। সমুদ্রের পরীক্ষার তারিখ ও সময়কাল নিম্নরূপ:
কমিশনিং বা পরিষেবায় নিযুক্তি
বিমানবাহী রণতরীটি হাইনান প্রদেশের সানইয়ায় কেন্দ্রীয় সামরিক কমিশনের চেয়ারম্যান শি জিনপিংয়ের দ্বারা ২০১৯ সালের ১৭ই ডিসেম্বর কমিশনিং হয় এবং আনুষ্ঠানিকভাবে তার নাম শানতুং রাখা হয়।
আকরামুজ্জামান
মুহাম্মদ আকরামুজ্জামান ছিলেন একজন ভারতীয় বাঙালি রাজনীতিবিদ। তিনি পশ্চিম গারো পার্বত্য জেলার ফুলবাড়ি আসনের মেঘালয় বিধানসভার প্রাক্তন দুই বারের সদস্য ছিলেন।
জীবন
তিনি ভারতীয় জাতীয় কংগ্রেস দলের রাজনীতিবিদ ছিলেন। ১৯৭০ সালে মেঘালয়কে স্বায়ত্তশাসিত রাজ্য ঘোষণা করা হলে জামান বিরোধী দলনেতা হিসেবে দায়িত্ব পালন করেন। রাজ্যের প্রথম নির্বাচনে জয়ী হয়ে স্বতন্ত্র প্রার্থী মজিবুর রহমানকে পরাজিত করার পর তিনি ফুলবাড়ি আসনের উদ্বোধক বিধায়ক ছিলেন। জামান ৬ সদস্যের মেঘালয় রাজ্য পরিকল্পনা বোর্ডের (১৯৭২) অংশ ছিলেন। তিনি ১৯৭৮ সালের মেঘালয় বিধানসভা নির্বাচনেও অংশগ্রহণ করেছিলেন এবং তার নিকটতম প্রতিদ্বন্দ্বী, স্বতন্ত্র প্রার্থী সোফিয়ার রহমান হাজারিকাকে মাত্র ১৪ ভোটে পরাজিত করেছিলেন। তিনি ১৯৮৩ এবং ১৯৯৩ মেঘালয় বিধানসভা নির্বাচনে ব্যর্থ হন।
সাংবাদিক আনোয়ার ইসলামের মতে, ফুলবাড়িতে সহিংসতার কারণে জামান আসামের দক্ষিণ সালমারায় চলে আসেন। তার ছেলে আজিজুজ জামানও ফুলবাড়ীর একজন রাজনীতিবিদ।
ডরোথি পার্কার
ডরোথি পার্কার (২২ আগস্ট, ১৮৯৩ – ৭ জুন, ১৯৬৭) একজন আমেরিকান কবি, লেখক, সমালোচক এবং বিদ্রুপাত্মক রচনাকার ছিলেন। বিংশ শতকের শহুরে ভুলগুলোর প্রতি তীক্ষ্ণ ও বুদ্ধিমান বিদ্রুপ তার রচনার প্রধান অঙ্গ।
দ্বন্দ্বপূর্ণ এবং অসুখী শৈশবে বড় হওয়া পার্কার ধীরে ধীরে তার লেখনীর মাধ্যমে জনপ্রিয় হয়ে ওঠেন। এর অন্যতম কারণ ছিল দ্য নিউ ইয়র্কার প্রকাশনায় তার সাহিত্যিক পদচারণা এবং অ্যালকনকুইন রাউন্ড টেবিলের প্রতিষ্ঠাতা সদস্য হিসেবে তার আত্মপ্রকাশ। এ বৃত্ত ভেঙে গেলে তিনি হলিউডে গিয়ে চিত্রনাট্যকার হিসেবে যাত্রা শুরু করেন। সেখানে তিনি অ্যাকাডেমি অ্যাওয়ার্ডে দুইবার মনোনয়নও পান। তবে তার এ সাফল্যযাত্রা থেমে যায় বামপন্থী রাজনীতিতে যোগ দেওয়ায়, যার ফলে তিনি হলিউড ব্ল্যাকলিস্টে নিজের নাম লিখিয়ে ফেলেন।
মেধা থাকা সত্ত্বেও তার খ্যাতিকে তিনি "ওয়াইজক্র্যাকার" হিসেবে নষ্ট করেন। তবে তীক্ষ্ণ বিদ্রুপাত্মক খাতে তার সাহিত্যিক অবদান এবং খ্যাতি এখনও স্মরণীয়।
শৈশব এবং শিক্ষা
ডট বা ডটি হিসেবে পরিচিত পার্কার লং ব্রাঞ্চ, নিউ জার্সির ৭৩২ ওশন এভিনিউতে জ্যাকব হেনরি এবং এলিজা অ্যানি রথসিল্ড (নি মারস্টন) এর কোলে জন্মগ্রহণ করেন। সেখানে তার পিতামাতার একটি গ্রীষ্মকালীন কটেজ ছিল। ডরোথির মা স্কটিশ পরিবারে জন্ম নিয়েছিল এবং তার পিতা জার্মান ইহুদি বংশোদ্ভূত। মাই হোমটাউন নামক লেখনীতে পার্কার লেখেন যে পিতামাতা শ্রমিক দিবসের পরপরই ম্যানহাটনে চলে গিয়েছিল, অতএব তাকে একজন প্রকৃত নিউ ইয়র্কার বলা চলে। ১৮৯৮ সালের জুলাই মাসে, যখন পার্কারের বয়স পাঁচ হতে কিছু বাকি, তখন তার মা মারা যান। ১৯০০ সালে তার বাবা পুনরায় বিয়ে করেন ইলিয়ানর ফ্রান্সিস লুইসকে। পার্কার তার বাবাকে ঘৃণা করত, কারণ সে শারীরিক অত্যাচারী ছিল। নতুন মাকেও সে পছন্দ করত না এবং "মা", "সৎ মা" কিংবা "ইলিয়ানর" বলেও কোনোদিনও ডাকেনি; বরং তাকে "গৃহকর্মী" বলেই ডাকতেন। পার্কার বোন হেলেনের সাথে আপার ওয়েস্ট সাইডে বড় হন এবং ওয়েস্ট ৭৯তম রাস্তায় অবস্থিত কনভেন্ট অব দ্য ব্লেসড স্যাক্রামেন্টের অধীনের একটি রোমান ক্যাথলিক এলিমেন্টারি স্কুলে পড়াশোনা শুরু করেন; যদিও তার পিতা ইহুদি এবং সৎ মা প্রোটেস্ট্যান্ট ছিলেন। তার অন্যতম সহপাঠী ছিল মার্সিডিজ দে একোস্টা। পার্কার একদা মজা করে বলেছিলেন যে একবার ইমাকুলেট কনসেপশনকে "স্বতঃস্ফূর্ত দহন" হিসেবে আখ্যায়িত করায় তাকে প্রায় বের করে দেওয়া হচ্ছিল। ১৯০৩ সালে তার সৎমাও মারা যান, তখন পার্কারের বয়স নয় ছিল। পার্কার মরিসটাউন, নিউ জার্সিতে অবস্থিত মিস ডানা'স স্কুলে পড়তে যান। ১৯১১ সালে তিনি স্কুল থেকে পাস করেন, তখন তার বয়স ১৮। ১৯১৩ সালে তার বাবাও মারা যান। এরপর তিনি একটি ডান্সিং স্কুলে পিয়ানো বাজিয়ে জীবিকা নির্বাহ করা শুরু করেন, তখন সে তার নিজের ছন্দ নিয়েও কাজ করা শুরু করেন।
তার লেখা প্রথম কবিতা তিনি ১৯১৪ সালে ভ্যানিটি ফেয়ার ম্যাগাজিনে প্রকাশ করেন। এর কয়েক মাস পর তিনি কন্দে নাস্ট মাগাজিন, ভোগ ম্যাগাজিন প্রভৃতিতে সম্পাদকীয় সহকারী হিসেবে যুক্ত হওয়ার প্রস্তাব পান। ভোগ ম্যাগাজিনে দুই বছর কাজ করার পর তিনি ভ্যানিটি ফেয়ার ম্যাগাজিনে যান একজন স্টাফ রাইটার হিসেবে।
১৯১৭ সালে তিনি ওয়াল স্ট্রিট স্টকব্রোকার এডউইন পন্ড পার্কার II এর সাথে পরিচিত হন এবং পরবর্তীতে বিয়ে করেন (১৮৯৩–১৯৩৩ ), কিন্তু প্রথম বিশ্বযুদ্ধর ফলে তারা পৃথক হয়ে পড়েন। তার ইহুদি পূর্বসূরীতার প্রতি তার একধরনের পরস্পরবিরোধীতা কাজ করত, যার ফলে ঐ সময়ে শক্ত ইহুদি-বিদ্বেষ কাজ করত এবং তিনি প্রায়ই মজা করে বলতেন যে তিনি মূলত তার নাম থেকে মুক্তি পেতেই বিয়ে করেছেন।
বুরখান খাল্ডুন
বুরখান খাল্ডুন (সিরিলিক ভাষায়: Бурхан Халдун) উত্তর-পূর্ব মঙ্গোলিয়ার খেন্টাই অঞ্চলের একটি খেন্টাই পর্বত। পর্বতটিকে বা এই স্থানকে চেঙ্গিস খানের জন্মস্থান বলে ধারণা করা হয় এবং এখানেই তার সমাধিস্থল অবস্থিত। এই স্থানে অন্য একজন বিখ্যাত বীর সাবুতাইয়ের জন্মস্থান। পর্বতটি ১৯৯২ সালে প্ৰতিষ্ঠিত  এলাকাটি খান খেন্টাই কঠোরভাবে সুরক্ষিত অঞ্চলের একটি অংশ। যদিও চেঙ্গিস খানের পূৰ্বেও পর্বতটিকে পবিত্ৰ মনে করা হত, চেঙ্গিস খান এই পর্বতটিকে মঙ্গোলিয়ার সবথেকে  পবিত্ৰ পৰ্বত আখ্যা দেয়ার পর এর গুরুত্ব বেড়ে যায়। ৪ জুলাই ২০১৫ সালে ইউনেস্কোর বিশ্ব ঐতিহ্যবাহী স্থান হিসেবে এই পৰ্বতকে "মহান বুরখান খাল্ডুন পৰ্বত এবং চারপাশের পবিত্ৰ পরিবেশ" উপাধিতে ঘোষণা করে। ১৯৫৫ সালে পর্বতটিকে আনুষ্ঠানিকভাবে পূজা করা হয় এবং সেই সাথে পর্বতটিকে রাষ্ট্ৰীয় স্মৃতিস্তম্ভ হিসেবে ঘোষণা করা হয়। এই স্থানের অনন্য জৈববৈচিত্র্য মধ্য এশিয়া প্রান্তের উদ্ভিদজগতের সাথে মিশ্রিত। এমনকি ৫০ প্ৰজাতির প্রাণী এবং ২৫৩ প্ৰজাতির পাখি নিয়ে অনন্য।
অবস্থান
বুরখান খাল্ডুন উত্তর-পূর্ব মঙ্গোলিয়ার খেন্টাই পর্বতমালার মধ্যে অবস্থিত। পর্বতটি ১৯৯২ সালে প্ৰতিষ্ঠিত এলাকাটি খান খেন্টাই কঠোরভাবে সুরক্ষিত অঞ্চলের একটি অংশ।
ভূগোল
বুরখান খাল্ডুন অৰ্থ ঈশ্বর পৰ্বত (সিরিলিক ভাষায়) এবং এই পৰ্বতকে খেন্টাই পর্বত খান (অৰ্থাৎ খেন্টাই পর্বতশৃঙ্গের রাজা) ও বলা হয়।  এটি উত্তর-পূর্ব মঙ্গোলিয়ার খেন্টাই অঞ্চলের একটি খেন্টাই পর্বতের অন্যতম। এই অঞ্চলটি সর্বোচ্চ পৰ্বতসমূহের অন্যতম, যার উচ্চতা, এবং পৰ্বতটির আকার বাঁকানো। এই পৰ্বত থেকে অনেক নদী বয়ে গেছেঃ অনন এবং খেরলেন নদী আমুরে পতিত হয়, যা গিয়ে প্রশান্ত মহাসাগরে পড়েছে; এবং টূল, খারা এবং ইয়েরু নদী উত্তরমুখী হয়ে [[সেলেংগেতে মিশেছে, যা পরবর্তীতে গিয়ে আর্কটিক মহাসাগরে নিঃশেষ হয়েছে। এই স্থানের অনন্য জীববৈচিত্র্যর কারণে এই অঞ্চলকে "সাইবেরিয়ান চিরহিমায়িত ভূমি থেকে বৃহৎ তৃণভূমি পর্যন্ত পরিবৰ্তন অঞ্চল" হিসেবে সঙ্গায়িত করা হয়।
ইতিহাস
চেঙ্গিস খান মেরকিট (মঙ্গোলদের একটা প্রধান উপজাতীয় সংঘ (খাংলিং))এর সাথে যুদ্ধে পরাজিত হন এবং বুরখান খাল্ডুন পৰ্বতের পবিত্ৰ পরিপার্শ্বের মধ্যে আশ্রয় নিয়ে মৃত্যু থেকে রক্কা পান। একজন বৃদ্ধ মহিলা এবং আরো কয়েক জন তাকে রক্ষা করে।
বিশ্ব ঐতিহ্যবাহী স্থান
৪ জুলাই ২০১৫ সালে ইউনেস্কোর বিশ্ব ঐতিহ্যবাহী স্থান হিসেবে এই পৰ্বতকে "মহান বুরখান খাল্ডুন পৰ্বত এবং চারপাশের পবিত্ৰ পরিবেশ" নামে বিশ্ব ঐতিহ্য কমিটির ৩৯তম অধিবেশনে ঘোষণা করা হয়, যা এলাকা জুড়ে ছিল এবং অতিরিক্ত  তার সাথে অন্তর্ভুক্ত ছিল, বিগত কয়েক সহস্রাব্দ ধরে চলে আসা অনন্য পৰ্বত পূজা এবং প্ৰকৃতি পূজার সাংস্কৃতিক পরম্পরার জন্য চতুৰ্থ শ্রেণীতে এবং ঐতিহাসিক এবং সাহিত্যিক মহাকাব্যে বিশাল গুরুত্বের পরিচিতির জন্যে ষষ্ঠ শ্রেণীতে অন্তর্ভুক্ত করা হয়।
উদ্ভিদজগত
এই পর্বতে যেসব উদ্ভিদ পাওয়া যায় তামধ্য এশিয়া তৃনভূমির অন্তর্গত এবং তাইগা সরলবর্গীয় বনাঞ্চলের দ্বারা গঠিত। মঙ্গোলিয়ান লাল বইয়ে ২৮ টি উদ্ভিদ প্রজাতি লিপিবদ্ধ হয়েছে, ১৫ টি খুবই বিরল প্রজাতি, এবং ২৮ টি বিরল প্রজাতি। আইইউসিএন লাল তালিকায় যেসব উদ্ভিদ লিপিবদ্ধ হয়েছে সেগুলো ও এখানে পাওয়া যায়, সেগুলো হচ্ছে: ২ টি মারাত্মকভাবে বিপন্ন প্রজাতি, ৪টি বিপন্ন প্রজাতি এবং ৮টি ক্ষতির সম্মুখীন প্রজাতি।
প্রাণীজগত
খেন্টাই জেলার বুরখান খাল্ডুন পর্বতের প্রাণী ভৌগোলিক অঞ্চলে "ছয়টি বর্গের ২৭ টি গণের ৫০ প্রজাতির বেশি স্তন্যপায়ী/পতঙ্গভুক রয়েছে, ৪ প্রজাতির হাইমেনপেট্রা, চার প্রজাতির ল্যাগোমরফা, ১৯ প্রজাতির তীক্ষ্ণদন্ত প্রাণী, ১৩ প্রজাতির শিকারি, পাঁচ প্রজাতির খরওয়ালা প্রাণী, এক প্রজাতির সরীসৃপ, এবং ২৫৩ প্রজাতির পাখি বিদ্যমান।
পঞ্চম জাতীয় সংসদ
পঞ্চম জাতীয় সংসদ (৫ এপ্রিল ১৯৯১ - ২৪ নভেম্বর ১৯৯৫) ১৯৯১ সালের ২৭ ফেব্রুয়ারি পঞ্চম জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। নির্বাচনে প্রধান দুটি দলের মধ্যে বাংলাদেশ জাতীয়তাবাদী দল জাতীয় সংসদের ৩০০টির আসনের মধ্যে ১৪০টি এবং বাংলাদেশ আওয়ামী লীগ ৮৮টি আসনে জয়লাভ করে। বাংলাদেশ জাতীয়তাবাদী দল খালেদা জিয়াকে প্রধান করে সরকার গঠন করে। ১৯৯১ সালের ৫ এপ্রিল পঞ্চম সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন এবং সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে পঞ্চম সংসদ যাত্রা শুরু করে। ২০ মার্চ মন্ত্রিসভা গঠিত হয়। আবদুর রহমান বিশ্বাস সংসদের স্পিকার এবং শেখ রাজ্জাক আলী ডেপুটি স্পিকার নির্বাচিত হন। পরবর্তীতে আবদুর রহমান বিশ্বাস রাষ্ট্রপতি নির্বাচিত হলে শেখ রাজ্জাক আলী স্পিকার এবং হুমায়ুন খান পন্নী ডেপুটি স্পিকার নির্বাচিত হন। সংসদে আওয়ামীলীগ বিরোধীদলের মর্যাদা পায় এবং শেখ হাসিনা বিরোধীদলীয় নেতা নির্বাচিত হন। এ সংসদ মোট ৪ বছর ৮ মাস স্থায়ী ছিলো।
আজিরিয়া মাদ্রাসা
আজিরিয়া আলিয়া ফাজিল মাদ্রাসা হল একটি আলিয়া মাদ্রাসা যা বাংলাদেশের সিলেট জেলার গোলাপগঞ্জ উপজেলার ফুলবাড়ীতে অবস্থিত। ১৮৬০ খ্রিস্টাব্দে, শাহ আব্দুল ওয়াহাব চৌধুরীর শাগরেদ আল্লামা মহম্মদ আজিরউদ্দীন আহমদ চৌধুরী তার পূর্বপুরুষের সম্পদ ব্যবহার করে এর পুনঃঅনুদান প্রদান করে এটিকে একটি আলিয়া মাদ্রাসায় রূপান্তরিত করেন, যা কলকাতা আলিয়া মাদ্রাসার শৈলীর সাথে সম্পর্কিত। বর্তমানে মাদ্রাসাটি ইসলামি আরবি বিশ্ববিদ্যালয় অধিভুক্ত একটি ফাজিল মাদ্রাসা।
ইতিহাস
মুঘল রাষ্ট্রনায়ক ও জমিদার মীর হাজারার বংশধরেরা ফুলবাড়ীতে একটি মাদ্রাসা প্রতিষ্ঠা করেন। তার বংশধরদের মধ্যে ছিলেন ১৯ শতাব্দীর সুফি পীর শাহ আব্দুল ওহাব চৌধুরী, যিনি মাদ্রাসাটির বর্তমান রূপে রূপান্তরিত হওয়ার ঠিক আগেই এর নেতৃত্ব দিয়েছিলেন। তার সুফি পটভূমি মাদ্রাসাটিকে সিলেটি নাগরি লিপিতে সাহিত্য রচনার জন্য একটি উল্লেখযোগ্য কেন্দ্রে পরিণত করেছিল। চৌধুরীর সম​য় বিশিষ্ট ছাত্রদের মধ্যে ছিলেন সুফি শায়েরদ্ব​য় শিতালং শাহ ও ইবরাহীম আলী তশনা। ১৮৬০ সাল থেকে এটি আজিরিয়া আলিয়া মাদ্রাসা নামে পরিচিতি পায়। আল্লামা আজিরউদ্দীন দুটি ফার্সি বই, গুলদস্তা-ই-আকায়েদ ও আকায়েদ-ই-আজিরিয়া, লিখেছিলেন। বিংশ শতাব্দীতে সুফি হাবিবুর রহমান চৌধুরী মাদ্রাসার মুহতামিম হন। তার ছেলে, মজদউদ্দীন চৌধুরী, একজন বিশিষ্ট চা পথিকৃৎ ও মুরারিচাঁদ কলেজের প্রাক্তন অধ্যক্ষ ছিলেন। তিনি মহিউস সুন্নাহ চৌধুরীর বাবাও ছিলেন, যিনি আজিরিয়া মাদ্রাসার উন্নয়নে ব্যাপক ভূমিকা রেখেছিলেন।
মাদ্রাসাটি পাকিস্তান আন্দোলনের একটি গুরুত্বপূর্ণ কেন্দ্রে পরিণত হয়, যার মূল কর্মকান্ডের সাথে জড়িত প্রাক্তন শাগরেদ আব্দুল মোসব্বির গহরপুরী (সিলেট জেলা মুসলিম ছাত্র সমিতির প্রতিষ্ঠাতা) ও সৈয়দ নজীরউদ্দীন আহমদ বালিকান্দী। অন্যান্য উল্লেখযোগ্য প্রাক্তন শাগরেদদের মধ্যে রয়েছে ইব্রাহীম চতুলী ও ইসমাঈল আলম।
২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধিভুক্তি লাভ করে, পরবর্তীতে ২০১৬ সালে ইসলামি আরবি বিশ্ববিদ্যালয়ে স্থানান্তর করা হয়।
ইউসুফ সেলিম কারাম
ইউসেফ বে সেলিম বে কারাম (৫ এপ্রিল, ১৯১০ - ফেব্রুয়ারি ৩, ১৯৭২) ছিলেন লেবাননের একজন সংসদ সদস্য।
প্রারম্ভিক জীবন
ইউসুফ সেলিম কারাম লেবাননের এহেডেনে জন্মগ্রহণ করেন। । তার বাবা ছিলেন সেলিম বে কারাম এবং তার মায়ের নাম ছিল জামিলি মেলহেম আসাদ বুলোস পরিবারটির জনসেবার দীর্ঘ ইতিহাস ছিল, তার বাবা, একজন জেলা গভর্নর (১৮৯৮-১৯০০) ছিলেন; তার দাদা মিখাইল বে ছিলেন বিখ্যাত জাতীয় বীর ইউসুফ বে কারাম। তার চাচা আসাদ বে ও একজন জেলা গভর্নর (১৮৭৪-১৮৮৭) ছিলেন।
তিনি কলেজ স্ট্যানিসলাস ডি প্যারিস থেকে স্নাতক পাশ করেন।
রাজনৈতিক জীবন
উত্তর লেবাননের বিশারি শহরের সংসদ সদস্য ওয়াহিব গেগেয়ার মৃত্যুর পরে ইউসুফ সেলিম কারাম বিশারি থেকে ১৯৪৩ সালে প্রথমবারের মতো সংসদ সদস্য নির্বাচিত হন। তিনি মৃত এমপির ভাই হাসিব গেগাকে পরাজিত করে উত্তর লেবানন গভর্নরেট আসনে জয়ী হন। পরবর্তীতে তিনি ১৯৪৩, ১৯৪৭ এবং ১৯৫১ সালে পরপর তিনটি মেয়াদে ঐ আসন থেকে নির্বাচিত হন। ১৯৪৭ সালের সাধারণ নির্বাচনের সময়, ইউসেফ সেলিম কারাম তার তৎকালীন পার্টনার হামিদ ফ্রাঙ্গিয়েহের সাথে উত্তর লেবানন গভর্নরেট আসনের জন্য দ্বিতীয়বারের জন্য পুনঃর্নির্বাচিত হন। কারাম ১৯৫১ সালে টানা তৃতীয়বারের জন্য নির্বাচিত হন যেখানে তিনি তার তৎকালীন পার্টনারদের সাথে উত্তর লেবানন গভর্নরেটের ৬টি আসনের মধ্যে ৫টি সিটে জয়লাভ করে শক্তির প্রদর্শন দেখান। ইউসুফ সেলিম করম ১৯৫৩ সালের সাধারণ নির্বাচনের সময় হামিদ ফ্রাঙ্গিয়েহের কাছে জঘর্তা-জাওয়িয়েহ এ তার আসন হারান, উভয়েই সেই নির্বাচনে স্বতন্ত্র প্রার্থী হিসাবে প্রতিদ্বন্দ্বিতা করেছিলেন। কারাম ১৯৫৭ সালের সাধারণ নির্বাচনের সময় তার তৎকালীন পার্টনার, ফাদার সেমান দুয়াইহির সাথে জঘর্তা-জাওয়িয়েহ (হামিদ ফ্রাঙ্গিয়েহ এবং রেনে মোওয়াদ ) সিটে বিরোধী দলের কাছে আবারও পরাজিত হন। পরবর্তীতে, কারাম ১৯৬০ সালে টানা ষষ্ঠবারের জন্য নির্বাচনে প্রতিদ্বন্দ্বিতা করেছিলেন, এবং তার তৎকালীন পার্টনার সুলেমান ফ্রাঙ্গিয়েহের সাথে জঘর্তা-জাওয়িয়েহ এর আসনের জন্য পুনরায় নির্বাচিত হন। ১৯৬৪ সালে, কারাম একটি স্বতন্ত্র প্রার্থী হিসাবে নির্বাচনে শেষবারের মতো প্রতিদ্বন্দ্বিতা করেন এবং সুলেমান ফ্রাঙ্গিয়েহ, রেনে মোয়াদ এবং ফাদার সেমান দুয়াইহির কাছে পরাজিত হন। সেই সময়ে, ইউসেফ সেলিম কারামের শরীরে আর্টেরিওস্ক্লেরোসিস নামক রোগের লক্ষণগুলি প্রকাশ পেতে থাকে এবং তিনি এক বছর পর এই রোগ সম্পর্কে সম্পূর্ণভাবে অবহিত হন। ৫৫ বছর বয়সে আর্টেরিওস্ক্লেরোসিস রোগে আক্রান্ত হওয়ার ফলে তিনি শারীরিকভাবে খুব দুর্বল হয়ে যান। এভাবেই কারামের দীর্ঘ রাজনৈতিক কর্মজীবনের সমাপ্তি ঘটে।
দ্য প্রিন্সেস অ্যান্ড দ্য কুইন
দ্য প্রিন্সেস অ্যান্ড দ্য কুইন (The Princess and the Queen), অথবা দ্য ব্ল্যাকস অ্যান্ড দ্য গ্রিনস (The Blacks and the Greens) মার্কিন ঔপন্যাসিক জর্জ আর. আর. মার্টিনের কাল্পনিক মহাকাব্যিক উপন্যাসিক। এটি ২০১৩ সালে টর বুকসের ডেঞ্জারাস উইমেন অমনিবাসের অংশ হিসেবে প্রকাশিত হয়। উপন্যাসিকাটিতে কাল্পনিক ঐতিহাসিক আর্চমাস্টার গাইল্ডেইনের লেখনী হিসেবে উপস্থাপন করা হয়, যিনি মার্টিনের ২০১৪ সালের উপন্যাসিকা দ্য রোগ প্রিন্স-এরও লেখক। দ্য রোগ প্রিন্স উপন্যাসিকাটি দ্য প্রিন্সেস অ্যান্ড দ্য কুইন-এর সরাসরি পূর্ববর্তী অংশ। দ্য প্রিন্সেস অ্যান্ড দ্য কুইন ও দ্য রোগ প্রিন্স পরবর্তীকালে ২০১৮ সালে ফায়ার অ্যান্ড ব্লাড উপন্যাস আকারে সম্প্রসারণ করা হয়, যা ২০২২ সালে হাউজ অব দ্য ড্রাগন টিভি ধারাবাহিকের উপযোগী করা হয়।
বড়গাছি ইউনিয়ন
বড়গাছি ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ৩৭টি মোট জনসংখ্যা: প্রায় ৩৭,১২০ জন (পুরুষঃ ১৮,৭৬৪ মহিলাঃ ১৮,৩৬৫)।
শিক্ষা
শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ শাহাদৎ হোসাইন । প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
লালমনিরহাট বিমানবন্দর
লালমনিরহাট বিমানবন্দর বাংলাদেশের রংপুর বিভাগের লালমনিরহাটে অবস্থিত একটি বিমানবন্দর। এটি লালমনিরহাট  সদর উপজেলার মহেন্দ্রনগর ও হারাটি ইউনিয়নের এক হাজার ১৬৬ একর জমি অধিগ্রহণ করে ১৯৩১ সালে এ বিমান ঘাঁটি তৈরি করে তৎকালীন ব্রিটিশ সরকার। বিশ্বযুদ্ধের সময় মিত্রবাহিনী এশিয়ার দ্বিতীয় বৃহত্তম এ বিমানবন্দরটি ব্যবহার করে। ১৯৪৫ সালে যুদ্ধ শেষ হওয়ার পর এটি অব্যবহৃত হিসেবে জৌলুস হারাতে বসে। তবে পূর্ব পাকিস্তান থাকাকালীন ১৯৫৮ সালে স্বল্পপরিসরে বিমান সার্ভিস চালু হলেও তা বেশিদিন আলোর মুখ দেখেনি।
বাংলাদেশ গঠনের পর ১৩ মার্চ ২০১৯ সালে পুনরায় চালু করা হয় স্টলপোর্ট বা বিমানবন্দরটি।
ইতিহাস
১৯৩১ সালে এ বিমানঘাঁটি তৈরি করে তৎকালীন ব্রিটিশ সরকার। বিশ্বযুদ্ধের সময় মিত্রবাহিনী এ বিমানবন্দরটি ব্যবহার করে। ১৯৪৫ সালে যুদ্ধ শেষ হওয়ার পর এটি অব্যবহৃত ছিল দীর্ঘ দিন। দ্বিতীয় বিশ্বযুদ্ধের সময় ব্রিটিশ লালমনিরহাট বিমানবন্দর গড়ে তোলে। ১৯৪৭ সালে দেশভাগের পর পরিত্যক্ত হয়ে পড়ে এটি। এরপর ১৯৫৮ সালে স্বল্প পরিসরে বিমান সার্ভিস চালু হলেও তা বেশি দিন স্থায়ী হয়নি। দেশ স্বাধীন হওয়ার পর ১৯৮৩ সাল থেকে এখানে কৃষি প্রকল্প গড়ে তুলে বিমানবাহিনী কর্তৃপক্ষ। আশির দশকে ফের চালু করা হলেও বন্ধ হয়ে যায় বিমানবন্দরটি। ১৩ মার্চ ২০১৯ সালে পুনরায় পুনরায় চালু করা হয় স্টলপোর্ট বা বিমানবন্দরটি।
হেলাল হাফিজ
হেলাল হাফিজ (জন্ম: ৭ অক্টোবর, ১৯৪৮) বাংলাদেশের একজন আধুনিক কবি যিনি স্বল্পপ্রজ হলেও বিংশ শতাব্দীর শেষাংশে বিশেষ জনপ্রিয়তা অর্জন করেন। তার কবিতা সংকলন যে জলে আগুন জ্বলে ১৯৮৬ সালে প্রকাশিত হওয়ার পর ৩৩টিরও বেশি সংস্করণ প্রকাশিত হয়েছে। ২৬ বছর পর ২০১২ সালে আসে তার দ্বিতীয় কাব্যগ্রন্থ কবিতা একাত্তর। তার অন্যতম জনপ্রিয় কবিতা ‘নিষিদ্ধ সম্পাদকীয়’;- এ কবিতার দুটি পঙ্‌ক্তি ‘‘এখন যৌবন যার মিছিলে যাবার তার শ্রেষ্ঠ সময়, এখন যৌবন যার যুদ্ধে যাবার তার শ্রেষ্ঠ সময়’’ বাংলাদেশের কবিতামোদী ও সাধারণ পাঠকের মুখে মুখে উচ্চারিত হয়ে থাকে। তিনি সাংবাদিক ও সাহিত্য সম্পাদক হিসাবে বিভিন্ন পত্র-পত্রিকায় কাজ করেছেন। ২০১৩ খ্রিস্টাব্দে তিনি বাংলা একাডেমি পুরস্কারে ভূষিত হন।
জন্ম ও শিক্ষাজীবন
১৯৪৮ সালের ৭ অক্টোবর নেত্রকোণায় জন্মগ্রহণ করেন। তার পিতার নাম খোরশেদ আলী তালুকদার । আর মাতার নাম কোকিলা বেগম। ১৯৬৫ সালে নেত্রকোণা দত্ত হাইস্কুল থেকে এসএসসি এবং ১৯৬৭ সালে নেত্রকোণা কলেজ থেকে তিনি এইচএসসি পাস করেন। ওই বছরই কবি ঢাকা বিশ্ববিদ্যালয়ের বাংলা বিভাগে ভর্তি হন। ঢাকা বিশ্ববিদ্যালয়ের ছাত্রাবস্থায় ১৯৭২ সালে তিনি তৎকালীন জাতীয় সংবাদপত্র দৈনিক পূর্বদেশে সাংবাদিকতায় যোগদান করেন। ১৯৭৫ সাল পর্যন্ত তিনি ছিলেন দৈনিক পূর্বদেশের সাহিত্য সম্পাদক। ১৯৭৬ সালের শেষ দিকে তিনি দৈনিক দেশ পত্রিকার সাহিত্য সম্পাদক পদে যোগদান করেন । সর্বশেষ তিনি দৈনিক যুগান্তরে কর্মরত ছিলেন।
মুক্তিযুদ্ধের সময়
১৯৭১ সালের ২৫ মার্চের ক্র্যাকডাউনের রাতে অলৌকিকভাবে বেঁচে যান হেলাল হাফিজ। সে রাতে ফজলুল হক হলে বন্ধুদের সঙ্গে আড্ডায় পড়ে সেখানেই থেকে যান। রাতে নিজের হল ইকবাল হলে (বর্তমানে জহুরুল হক) থাকার কথা ছিল। সেখানে থাকলে পাকিস্তান সেনাবাহিনীর নৃশংস হত্যাযজ্ঞের শিকার হতেন। ২৭ মার্চ কারফিউ তুলে নেওয়ার পর ইকবাল হলে গিয়ে দেখেন চারদিকে ধ্বংসস্তূপ, লাশ আর লাশ। হলের গেট দিয়ে বেরুতেই কবি নির্মলেন্দু গুণের সঙ্গে দেখা। তাকে জীবিত দেখে উচ্ছ্বসিত আবেগে বুকে জড়িয়ে অঝোরে কাঁদতে থাকলেন নির্মলেন্দু গুণ। ক্র্যাকডাউনে হেলাল হাফিজের কী পরিণতি ঘটেছে তা জানবার জন্য সে দিন আজিমপুর থেকে ছুটে এসেছিলেন কবি গুণ। পরে নদীর ওপারে কেরানীগঞ্জের দিকে আশ্রয়ের জন্য দুজনে বুড়িগঙ্গা পাড়ি দেন।
সাহিত্য কর্ম ও পুরস্কার
১৯৮৬ সালে প্রকাশিত তার কবিতার বই ‘যে জলে আগুন জ্বলে’ প্রকাশিত হয়। কবিতার জন্য পেয়েছেন নারায়ণগঞ্জ বৈশাখী মেলা উদ্‌যাপন কমিটির কবি সংবর্ধনা (১৯৮৫), যশোহর সাহিত্য পরিষদ পুরস্কার (১৯৮৬), আবুল মনসুর আহমদ সাহিত্য পুরস্কার (১৯৮৭), নেত্রকোণা সাহিত্য সমাজ, কবি খালেদদাদ চৌধুরী সাহিত্য পদক সম্মাননা,বাসাসপ কাব্যরত্ন - ২০১৯ প্রভৃতি। কবিতায় তিনি ২০১৩ সালের বাংলা একাডেমি পুরস্কার লাভ করেন।
ওয়ান লাইফ ইজ নট এনাফ
ওয়ান লাইফ ইজ নট এনাফ প্রাক্তন বিদেশ মন্ত্রী এবং ভারতীয় জাতীয় কংগ্রেসের সিনিয়র রাজনীতিবিদ কে. নটওয়ার সিং এর একটি আত্মজীবনী। একজন রাজনীতিবিদ এবং আমলা হিসাবে তার কর্মজীবনের একটি বিবরণ, বইটি দিল্লির রাজনৈতিক প্রাঙ্গনে তার অভিজ্ঞতার কথা বলে এবং ভলকার বিতর্ক এবং প্রধানমন্ত্রী প্রার্থী হিসাবে সোনিয়া গান্ধীর প্রত্যাহার সহ বেশ কয়েকটি ঘটনার উপর সরাসরি রেকর্ড উপস্থাপন করে।
কুয়েত ফুটবল অ্যাসোসিয়েশন
কুয়েত ফুটবল অ্যাসোসিয়েশন (الإتحاد الكويتي لكرة القدم, Kuwait Football Association; এছাড়াও সংক্ষেপে কেএফএ নামে পরিচিত) হচ্ছে কুয়েতের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫২ সালে প্রতিষ্ঠিত হয়েছে। এটি প্রতিষ্ঠার ১২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর কুয়েতের রাজধানী কুয়েত সিটিতে অবস্থিত।
এই সংস্থাটি কুয়েতের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কুয়েত প্রিমিয়ার লীগ, কুয়েত এমির কাপ এবং কুয়েত ক্রাউন প্রিন্স কাপের মতো প্রতিযোগিতার সকল কার্যক্রম পরিচালনা করে। বর্তমানে কুয়েত ফুটবল অ্যাসোসিয়েশনের সভাপতির দায়িত্ব পালন করছেন শেখ আহমদ আল সাবাহ এবং সাধারণ সম্পাদকের দায়িত্ব পালন করছেন আল সালাহ এইসা কেনাই।
আসমা মামদত
আসমা মামদত একজন পাকিস্তানি রাজনীতিবিদ যিনি ২০১৩ সালের জুন থেকে মে ২০১৮ সাল পর্যন্ত পাকিস্তান জাতীয় সংসদ-এর সদস্য ছিলেন।
প্রারম্ভের জীবন ও শিক্ষা
তিনি লাহোরে জন্মগ্রহণ করেন। তিনি পেশায় একজন মেডিকেল ডাক্তার এবং কিং এডওয়ার্ড মেডিকেল বিশ্ববিদ্যালয় থেকে তার এমবিবিএস সম্পন্ন করেন।
রাজনৈতিক কর্মজীবন
ফেব্রুয়ারি ২০১৩-এ, তিনি পাকিস্তান পিপলস পার্টিতে (পিপিপি) যোগদান করেন। মার্চ ২০১৩-এ, তিনি পাকিস্তান মুসলিম লীগ (এন)-এ (পিএমএল-এন) যোগদান করেন।
পাকিস্তানের সাধারণ নির্বাচন, ২০১৩-এ পাঞ্জাবে মহিলাদের জন্য সংরক্ষিত আসনে পিএমএল-এন প্রার্থী হিসেবে তিনি পাকিস্তান জাতীয় সংসদে নির্বাচিত হন।
পরিবার
তিনি মামাদত ও লেঘারি নামক উল্লেখযোগ্য রাজনৈতিক পরিবারের সদস্য। তিনি পাঞ্জাবী জমিদার শাহনেওয়াজ খান মামদত এর নাতনী।